Liste over figurer i Harry Potter-bøkene

Dette er samling over fiktive personer i bok- og filmserien *[[Harry Potter]]* av J.K. Rowling. Alle omtaler nedenfor er derfor om fiktive personer.

## Andromeda Dult

Andromeda Dult (født *Svaart* en gang før 1955) er en fiktiv figur i Harry Potter-bøkene. Hun er mor til Nymfadora Dult, og gift med Teodor Dult. Sirius Svaart fortalte Harry Potter at Andromeda hadde blitt svidd vekk fra teppet som viste familietreet til familien Svaart. I Harry Potter og dødstalismanene blir det kjent at Remus Lupus og Nymfadora Dult har giftet seg en gang i løpet av sommeren og Nymfadora bor mesteparten av tiden hos sine foreldre. Senere får man vite at Lupus og Dult venter barn. Senere på året blir mannen til Andromenda, Teddy Dult, drept mens han er på rømmen fra  Voldemorts dødsetere.

Senere på våren blir Nymfadoras og Lupus' barn født, oppkalt etter sin far blir han hetende Teddy Lupus. Harry blir bedt om å være gudfar, noe han takker ja til med glede. I det siste, avgjørende slaget mot Voldemort blir både Nymfadora og Remus drept, og Andromeda blir sittende alene, med all sin nærmeste familie drept. I epilogen kommer det til uttrykk at Teddy har blitt et nært medlem av både Potter- og Wiltersen-familien.

## Berta Flurp
**Berta Flurp** jobbet i magidepartementet. Hun var kjent for å ha lett for å gå seg bort og glemsk. Dette hindret Ludo Humbag i å lete etter henne når hun ble meldt savnet etter at hun ble drept i 1994 (i begynnelsen av Harry Potter og ildbegeret) av Fyrst Voldemort. Hun hadde gitt mye informasjon til Ormsvans.

### Forhistorie
Hun var veldig nysgjerrig, og det var dette som førte henne til døden. Hun skulle levere noe til Bart Kroek. Da hun kom til huset var han ikke hjemme. Husnissen Blunka tok henne med inn. Og der inne satt Bart Kroek jr., under en usynlighetskappe. Han hadde rømt fra Azkaban, selv om alle trodde han var død. Bart Kroek jr. hadde blitt holdt skjult i farens hus siden han rømte, og Bart Kroek hadde brukt Befalius-forbannelsen ( Befalio ) for å hindre ham i å rømme. Berta Flurp hørte ham snakke med husnissen. Når Bart Kroek kom hjem brukte han en kraftfull misminneformel for å få henne til å glemme hendelsen og Bart Kroek jr.. Den var så kraftig at hun ble kronisk glemsk. Når hun var på ferie i Albania, traff hun tildeldigvis på Petter Pittelpytt, også kjent som Ormsvans. Han klarte å lure henne med til Voldemort, som brukte martyrio for å friske opp minnet hennes og få informasjon om Bart Kroek jr.. Etter forhøret hadde Voldemort egentlig som plan og besette kroppen hennes for å kunne ha en kropp, men etter all torturen var hun "ubrukelig" og drepte henne.

## Dredolo Mørch

Dredolo Mørch er Fyrst Voldemorts morfar, patriark i familien Mørch, og opptrer for første gang i *[[Harry Potter og Halvblodsprinsen]]*. Han er en av de siste fullblodsetterkommerne av Salazar Smygard, og – som vist da han blir konfrontert med Magidepartementets utsending i bok 6 – veldig stolt av sine forgjengere. Han bor i et medtatt skur med sine to barn, Morfus og Miseria. Han eier også to familiearvestykker, som er alt som er igjen av familien Mørchs formue. Dredolo og hans sønn virker som om de er enten ekstremt dedikert til å slåss for at kun fullblodsmagikere er bra, eller ekstremt sinnsforvirrede på grunn av familien Mørchs tradisjon med å gifte seg å få barn innad i familien. Sannsynligvis er de litt av begge deler.

Mørch måtte sone seks måneder i Azkaban for overfall på en offisiell utsending fra Magidepartementet. Da han ble løslatt returnerte han til sitt hjem for å finne ut at hans datter hadde forsvunnet sammen med en gomp, en gomp Albus Humlesnurr tror var under påvirkning av en kjærlighetseliksir. Hun hadde tatt med seg en medaljong som sies å ha tilhørt Salazar Smygard. Ute av stand til å ta vare på seg selv etter dette (siden han behandlet og forventet sin datter å opptre mye likt en husnisse) døde Dredolo kort tid senere.

Dredolo Mørchs datter Miseria bar fram et barnebarn av Dredolo, en halvblods etterfølger med gompen Tom Venster senior som far. Hun ga dette barnet navnet Tom Dredolo Venster etter sin egen far og barnets far.

### Dredolo Mørchs familietre

```
[[Salazar Smygard]]
                            |
                            |
                            :
                            :
                            |
                            |
                      [[Dredolo Mørch]]
                       _____|__________
                       |              |
 Tom Venster Sr. + [[Miseria Venster]]    [[Morfus Mørch]]
                |
        Tom Dredolo Venster
         ([[Voldemort|Fyrst Voldemort]])
```


## Ellinor Prinz

Ellinor Prinz (gift Slur) er mor til Severus Slur, og gift med Tobias Slur, en gomp, noe som gjør at deres sønn er halvblods. Da han gikk på Galtvort brukte Severus sin mors pikenavn for å lage seg tittelen *[[Halvblodsprinsen]]*.

Ellinor blir først så vidt glimtet, men ikke gitt noe navn, i *[[Harry Potter og Føniksordenen]]*, da Harry Potter ser et av Severus minner under psykoblokktimene de har sammen. I dette minnet hyler hennes mann mot henne mens unge Severus gråter i et hjørne.

I *[[Harry Potter og Halvblodsprinsen]]* finner Hermine et bilde av den 15-år gamle Ellinor i en gammel avis. Hennes utseende blir beskrevet som både sur og trist, med tunge øyenbryn og et langt, blekt ansikt. Hun var kaptein på Galtvorts Klysekulelag (Klysekuler er et klinkekulelignende trollmannspill der kulene spyler ut en illeluktende væske når en spiller taper et poeng). Hermine tror tidlig at det er Ellinor som er *Halvblodsprinsen*, men hun blir senere avslørt som Severus Slurs mor, da han tar livet av Albus Humlesnurr og avslører seg selv som *Halvblodsprinsen*.

### Ellinor Prinz' familie

```
[[Tobias Slur]] = [[Ellinor Prinz]] (F)
            |
       [[Severus Slur]] (H)
```

**F**: Fullblods**H**: Halvblods

## Frank Brask

Frank Brask (1917&ndash;1994) var en tilbaketrukket gompevaktmester i familien Vensters villa i Lillehenge. Han førte tilsyn med den daglige aktiviteten som innebar å opprettholde eiendommen, og spesielt hagen. I 1944 ble han arrestert og siktet for mordet på familien Venster. Han hadde deltatt i en krig for lenge siden og var svak til beins.

I virkeligheten hadde familien Venster og deres sønn Tom blitt myrdet av Tom Venster's sønn,Tom Dredolo Venster, som senere skulle ta navnet Fyrst Voldemort. Gompesamfunnet forsto ikke hvordan familie Venster hadde dødd, siden kroppene deres ikke viste noe tegn på dødsårsak. Siden Brask var i nærheten da drapet hadde skjedd, var han den enkleste å føre mistanken mot.

Anklagene mot Brask ble til slutt droppet på grunn av mangel på bevis. Naturen til morderformelen *[[Avada Kadavra]]* er slik at ingen tegn på skade vises på ofrene. Siden rettssaken ikke kunne bevise at familien Venster var myrdet, ble Brask sluppet fri.

Samfunnet i Lillehenge trodde fortsatt Brask var skyldig. Som et resultat av dette, bodde han resten av sitt liv som enslig, isolert og boende på eiendommen til familien Venster.

I 1994 returnerte Voldemort i hemmelighet til familien Vensters gamle hjem. Brask oppdaget at noen var inne i huset, og gikk selv inn for å jage de som var der. Han endte opp med å overhøre Voldemort og Petter Pittelpytt planlegge drapet på Harry Potter, men ble oppdaget av Voldemorts slange og avslørt for Voldemort, som tok livet av ham nesten med en gang. Han skulle opptre en gang til i den samme boken (*[[Harry Potter og Ildbegeret]]*), da Harry og Voldemort duellerte på gravstedet. Den reverserte trylleformeleffekten bragte tilbake et bilde av Brask fra tuppen av Voldemorts tryllestav. Da han kom fram, oppmuntret Brasks ånd Harry til å kjempe videre.

Albus Humlesnurr forteller Harry i *[[Harry Potter og Halvblodsprinsen]]* at han tror drapet på Frank Brask ble brukt for å lage Voldemorts siste (sjette) malacrux.

## Gellert Grindelwald

Gellert Grindelwald ( død mars 1998 ) blir i Harry Potter-serien beskrevet som en av de farligste svarte trollmenn gjennom tidene, bare overskygget av Fyrst Voldemort. Han hadde store magiske krefter, men ble til slutt beseiret av Albus Humlesnurr i en legendarisk duell i 1945.

### Oppvekst
Grindelwald ble født på samme tid som Albus Humlesnurr, og ble utdannet på Durmstrang Akademi, en skole som var viden kjent for å legge vekt på svartekunstene. Det var her han skal ha funnet merket for dødstalismanene, som senere skulle bli kjent og fryktet som hans merke over hele Europa. Det så ut som et triangulært øye, og er sammensatt av en strek (en stav), en sirkel (en stein) og en trekant (en kappe). Grindelwald ble midlertidig utvist fra Durmstrang i sitt sjette år, for selv de syntes etter hvert at eksperimentene hans var litt for farlige. Da flyttet han til sin grandtante Bathilda Bang som levde i Gudriksdal i England. Her møtte han en annen ung, brilliant skolestudent, Humlesnurr, og de fant tonen med det samme. I to måneder var de bestevenner, og utviklet diverse idéer sammen. Men så, ved en ulykke, kom det til at søsteren til Humlesnurr, Ariana, døde, og at Humlesnurrs bror Abriam Humlesnurr ble torturert, og de to guttene gikk fra hverandre. Idéene døde imidlertid ikke ut, og Grindelwald ville innføre trollmannsstyre over kloden, og herske over gompene, alt «For det felles beste», som var Grindelwalds motto.

### Videre liv
Da Grindelwald ble eldre, ja kanskje til og med som tenåring, fikk han høre om en utrolig kraftig tryllestav, en uslåelig tryllestav, og han fikk vite hvor den var. En stavmaker i Europa ved navn Gregorovitsj hadde skrytt av at han hadde denne staven, kalt «Oldstaven» eller «Skjebnestaven», og kopierte dens kraft i sine staver. Grindelwald satte ut etter staven, og klarte å stjele den fra Gregorovitsj. Dette kan ha vært en av grunnene til at han ble så mektig.

Grindelwald bygget seg et fengsel, Nurmengard, og det var her han hold alle fiendene sine fanget. Skravert over inngangen stod det «For Det Felles Beste». Det var faktisk i det samme fengslet at han til slutt ble buret inne for sine udåder.
Grindelwald truet hele Europa, men han turte ikke sette sin fot i Storbritannia, fordi han (som Voldemort etter han) fryktet Humlesnurr. Og det hadde han god grunn til. Humlesnurr klarte til slutt å få han opp i et hjørne og duellerte med han i 1945, en duell som skal ha vært den største noen gang. Humlesnurr vant, og han vant i tillegg tryllestaven Grindelwald hadde fått tak i, den store «Oldstaven».

### Rolle i Harry Potter syv
Grindelwalds rolle i Harry Potter og dødstalismanene er ikke stor, men heller ikke ubetydelig. Det viser seg at Voldemort er ute etter staven han hadde, og finner han i Nurmengard. Grindelwald er ikke samarbeidsvillig, og nekter for at han noen gang hadde staven. Han ler av Voldemort, sier at det er så mye han ikke forstår, og Voldemort dreper han.

## Gnurrg

Gnurrg er en jøtul, og Gygrids halvbror.

Gnurrg ble for første gang introdusert i *[[Harry Potter og Føniksordenen]]*, da Gygrid tok med seg Gnurrg hjem fra fjellet og til den forbudte skogen utenfor Galtvort.

Gnurrg og Gygrid er barn av den samme moren, jøtulen Fridwulfa. Gygrids far var et menneske, mens Gnurrgs far var en jøtul.

Han er omtrent 5 og en halv meter høy som til jøtul å være er lavt. Knoklene hans er på størrelsen med en cricketball (225 mm i diameter). Han er stor og dum, og kan bare noen få ord. Han er vokst opp i fjellet, og har ganske ville og uforutsigbare manerer. Han virker likegyldig til hans halvbrors forsøk på å sivilisere ham, og foretrekker å bruke tiden på å trekke opp trær med roten.

Da han opptrer i *Føniksordenen* for første gang, blir han passet på av Gygrid, som holder ham bundet til flere trær i den forbudte skogen. Da Gygrid forlater Galtvort for å fortsette sitt arbeid for Føniksordenen etterlater han imidlertid Gnurrg i Harry Potters, Ronny Wiltersen og Hermine Grangs varetekt. Til sin store overraskelse kommer Gnurrg dem til unnsetning da de er fanget i skogen under en konfrontasjon med de lokale kentaurene.

I *[[Harry Potter og Halvblodsprinsen]]* får Gnurrg et hjem i fjellene, der han tydeligvis utvikles mye bedre. Han kommer også til Albus Humlesnurrs begravelse sammen med Gygrid, mye mer sivilisert og rolig enn før, og formelt kledd.

## Herr Olivander

Herr Garrick Olivander driver *Olivander*, en butikk i Diagonallmenningen som selger tryllestaver. Olivander er en lite betydningsfull figur i bokserien, så bakgrunnshistorien om ham og butikken hans er ikke kjent. Olivanders butikk er den beste butikken elevene ved Galtvort kan kjøpe tryllestaver i, andre tryllestavbutikker eksisterer.

Første gangen han opptrer er i *[[Harry Potter og De vises stein]]* da Harry Potter skal kjøpe sin første tryllestav, den 31. juli 1991. Olivander husker alle tryllestavene han har solgt, og kan fortelle Harry at tryllestaven han kjøper inneholder en fjær fra den samme føniksfuglen som ga en fjær til Fyrst Voldemorts tryllestav. Harry får senere vite at føniksen er Albus Humlesnurrs fugl Vulcan. Merkelig nok var det Olivanders idé å velge denne tryllestaven fra hyllene. Han nevner at han forventer «store ting» fra Harry Potter i framtiden, noe som gjør Harry ubekvem.

Olivanders andre opptreden var ved veiingen av tryllestavene ved Galtvort i *[[Harry Potter og Ildbegeret]]* den 13. november 1994. Olivanders jobb var å forsikre seg om at tryllestavene som tilhørte hver av de fire deltakerne i Tretrollmannsturneringen var i god stand. Igjen gjorde hans nærvær at Harry følte seg ukomfortabel, siden Olivander gav Harrys stav stor oppmerksomhet, og Harry fryktet Olivander ville røpe bimdeleddet mellom Voldemorts og hans egen stav.

Det blir nevnt at herr Olivander er forsvunnet i *[[Harry Potter og Halvblodsprinsen]]*. Nilus Langballe påstår å ha kjøpt en av herr Olivanders siste tryllestaver. Nye elever og andre som trenger tryllestaver må nå handle hos andre tryllestavprodusenter. Det blir sagt at herr Olivander er (eller var) den aller beste produsenten.
I Harry Potter og Dødstalismanene blir Olivander torturert med Martyriusforbannelsen av Voldemort, som ønsker Oldstaven. Husnissen Noldus reddet Olivander, Lulla, Harry, Tommy, Klotak, Ronny og Hermine ut fra Malfanghus, men måtte bøte med livet. Olivander omtalte senere Lulla som «en støtte for meg på det fryktelige stedet».

## Kennilworthy Whisp
Kennilworthy Whisp den angivelige forfatteren av den britiske forfatteren J.K. Rowlings *[[Rumpeldunk gjennom tidene]]*. Han er en dyktig rumpeldunkekspert og forfatter av en rekke bøker om emnet.

## Madam Rosmerta
Rosmerta er kjent som den tiltrekkende bardamen på «Tre sopelimer». Ronny Wiltersen har lenge hatt et godt øye til henne, men dette blir ikke gjengjeldt.

I *[[Harry Potter og Halvblodsprinsen]]* blir Rosmerta utsatt for en Befaliusforbannelse, som tvinger henne til å levere et forbannet halsbånd til en intetanende Katti Bull, med oppdrag om å gi det til Albus Humlesnurr. Katti blir selv forbannet av halsbåndet, og det når aldri frem til Humlesnurr, og madam Rosmerta må således gjøre et nytt forsøk. I sitt neste forsøk forgifter hun mjøden til Horatsion E.F. Snilehorn for at også denne skulle gis til Humlesnurr. Igjen slår planen feil og i stedet for at Humlesnurr drikker mjøden, er det Ronny Wiltersen som gjør det. Humlesnurr forstår så at Rosmerta er blitt forhekset, men dør før han får gjort noe med det. Derimot fikk Magidepartementet gjort om forbannelsen.

## Miseria Venster

Miseria Venster (født i 1907 som Miseria Mørch, død 31. desember 1926) var fra en fullblods magikerfamilien, som stammet direkte fra Salazar Smygard. Hun var, sammen med sin far Dredolo Mørch og sin bror Morfus Mørch, de siste Mørcher, og dermed de siste gjenværende etterkommerne av Smygard. Familien var så opptatte av å holde barn i familien fullblods at de ikke var fremmede for innavl; de giftet seg ofte med hverandre og fikk barn med sine egne søskenbarn. Selv om familien Mørch en gang var veldig rike, tok rikdommen slutt flere generasjoner før Miseria og Morfus ble født, slik at de to levde i fattigdom sammen med sin far. De to mennene i familien Mørch behandlet Miseria dårlig.

Både Miserias bror og far satt i Azkaban etter å ha mishandlet gomper, noe som førte til at Miseria var fri til å gjøre som hun ville. Via en kjærlighetseliksir fikk Miseria en attraktiv mann fra landsbyen til å forelske seg i henne. Denne mannen var Tom Venster sr.. De giftet seg, og Miseria ble gravid i løpet av tre måneder etter bryllupet. I det hun ble gravid sluttet hun å gi Tom Venster sr. kjærlighetseliksir fordi hun ble lei av å leve en løgn. Hun hadde håpet at han ville ha falt for henne uten kjærlighetseliksir innen denne tiden var kommet, eller at han ville holde sammen med henne på grunn av barnet, men hun tok feil. Drevet av desperasjon og uten krefter på grunn av sin kjærlighet til Tom sr., vandret Miseria rundt i byen. Hun eide en tung gullmedaljong som hadde tilhørt Smygard, som hun solgte mens hun var gravid. Hun fikk bare 10 galleoner for smykket, og innen hun var klar til å føde barnet, var hun tom for penger igjen. Hun snublet seg fram til Stockwell (Norsk navn ukjent) barnehjem, og fødte sitt barn, Tom Dredolo Venster. Hun ga ham navn etter sin mann og sin far, selv om ingen av dem hadde behandlet henne særlig bra. Miseria døde én time senere.

### Miseria Vensters familietre

```
[[Salazar Smygard]]
                            |
                            |
                            :
                            :
                            |
                            |
                      [[Dredolo Mørch]]
                       _____|__________
                       |              |
 Tom Venster Sr. + [[Miseria Venster]]    [[Morfus Mørch]]
                |
        Tom Dredolo Venster
         ([[Voldemort|Fyrst Voldemort]])
```


## Morfus Mørch

Morfus Mørch var sønn av Dredolo Mørch og bror til Miseria Venster.

Morfus er onkelen til Tom Dredolo Venster. Han misbrukte ofte sin søster Miseria, Voldemorts mor. Da Morfus var blitt en gammel mann kom Tom (Voldemort) for å besøke ham. Han fortalte aldri Morfus sin identitet. Morfus syntes Tom lignet på gompen som bortførte søsteren hans, men han innså aldri at Tom var gompens sønn. Tom og Morfus hadde en kort samtale om hvordan Tom Venster sr. hadde forlatt Miseria og kommet tilbake til sitt eget hus. Voldemort immobiliserte så sin onkel med en trylleformel, og stjal tryllestaven hans. Voldemort dro så til Tom Venster seniors hus, og drepte ham ved hjelp av Mordforbannelsen. Da Magidepartementet kom for å etterforske mordet forsto de raskt at det var en magiker som hadde drept dem. Morfus ble mistenkt for mordet, og han tilsto stolt at han hadde tatt livet av gompene. Morfus ble så sendt til Azkaban, der han døde før Albus Humlesnurr kunne avhøre og frigi ham. Siden Morfus var en av de siste mennene i sin familie, døde familien Mørch nesten ut med ham.

### Morfus Mørchs familietre

```
[[Salazar Smygard]]
                            |
                            |
                            :
                            :
                            |
                            |
                      [[Dredolo Mørch]]-------[[Snicophora Mørch]]
                       _____|__________
                       |              |
 [[Tom Venster Sr.]] + [[Miseria Venster]]    [[Morfus Mørch]]
                |
        Tom Dredolo [[Venster]]
         ([[Voldemort|Fyrst Voldemort]])
```


## Otto Humbag
Otto Humbag har man aldri møtt i bokserien så langt, men ble nevnt for første og siste gang under Verdenscupen i rumpeldunk i bok fire, Harry Potter og Ildbegeret.

Otto er bror av Ludo Humbag, som arbeidet i Magidepartementet. Faren hans var venner med en av fyrst Voldemorts støttespillere, Augustus Rottenroll. Arthur Wiltersen har en gang hjulpet Otto Humbag ut av en knipe med en gressklipper som han hadde tuklet med.

## Teodor Dult

Teodor Dult er gompefødt, og giftet seg med Andromeda Svaart. Han er far til Nymphadora Dult. Siden familien Svaart tok sterkt avstand fra alt som hadde med gomper og gompefødte å gjøre, ble Andromedas familien fornærmet og følte stor avsky over at hun giftet seg med Teodor. Nymphadora beskriver sin far som en «eneste stor slask». I Harry Potter og dødstalismanene har oversetteren byttet navn til Teodor Dult. Han blir drept ( i mars 1998 )av en gjeng Hukere mens han er på flukt sammen med blant annet Tommy Ding og gnom, fra trollmannsbanken Flirgott, med navn Klotak

### Teodor Dults familietre

## Rita Slita

Rita Slita (født i 1951) er en figur fra bok- og filmserien Harry Potter. Hun er en noe stereotypisk journalist, som spesialiserer seg på «sladrejournalistikk». Hun er kjent for å gjøre ekstreme ting for å få en god artikkel, og ble en pest og en plage for Harry og vennene hans i boken *[[Harry Potter og Ildbegeret]]*. Hun er en uregistrert animagus og kan forvandle seg til en bille.

### ''Harry Potter og Ildbegeret''
Harry møtte Rita for første gang samtidig som hun planla å skrive en artikkel om Tretrollmannsturneringen. Han ga henne ikke de svarene hun ville ha da hun intervjuet ham (i et bøttekott). Etterpå intervjuet hun flere folk om Harry, og publiserte en artikkel om *Gutten som overlevde* i stedet for om Tretrollmannturneringen. Et bilde av Harrys fjes opptok mesteparten av fremsiden av avisen, og hun byttet ut de svarene Harry egentlig hadde gitt henne, med svar hun fant på selv. Intervjuet endte opp med å fremstille Harry som en noe selvopptatt, misforstått gutt, med en tragisk fortid. Navnene på de andre deltagerne i Tretrollmannturneringen ble såvidt presset inn mot slutten av artikkelen (feilstavet), og Fredrik Djervell (den andre deltageren fra Galtvort) ble ikke nevnt i det hele tatt.

I intervjuene sine bruker Rita Slita en intervjups, en penn som endrer svarene slik at de blir mer spydige.

Rita Slita intervjuet senere Gygrid. Hun sa til ham at hun ville ha et intervju om de forskjellige monstrene og dyrene han drev med til daglig, men det hun egentlig ville var å intervjue ham om Harry Potter. Da hun ikke fikk de svarene hun ville ha av ham heller, bestemte hun seg for å ta hevn.

Rita Slita var en uregistrert animagus som kunne forvandle seg til en bille. Hun bestemte seg for å gjemme seg inne på Galtvortområdet under juleballet, og spionerte på Gygrid da han fortalte Madam Maxime at han var en halvt jøtul. Hun skrev en artikkel om dette, og Gygrid ble ekstremt upopulær, da jøtuler er kjent for å være veldig aggressive av natur, samt for deres rolle som Voldemorts støttespillere hvor de forårsaket død og ødeleggelsen. De fleste trollmenn er derfor svært redde for dem.

Da Rita støtte på Harry, Ronny og Hermine i Galtvang, fornærmet Hermine henne, og hun skrev en forferdelig historie om hvordan Hermine brukte ulovlige kjærlighetseliksirer for å få Harry og den internasjonale Rumpeldunkstjernen Viktor Krumm forelsket i seg.

Ritas siste artikkel slo fast at Harry var «forstyrret og farlig», og inneholdt kommentarer om ham fra Draco Malfang og hans gjengmedlemmer. Hun beskrev også Harrys evne til å prate ormtunge (å snakke med slanger), og at han fikk vondt i arret sitt med jevne mellomrom. Disse opplysningene ble senere brukt som basis for Magidepartementets svertekampanje mot Harry.

Siden Rita hadde skrevet en forferdelig artikkel om Hermine, og fordi hun skrev like forferdelige artikler om vennene hennes, bestemte Hermine seg for å finne ut hvordan Rita spionerte inne på Galtvortområdene hun var utestengt fra. Hermine fant ut at hun var en uregistrert animagus, og fanget henne (som bille) i en krukke. Hermine fikk henne til å sverge på å ikke skrive løgnaktige artikler for et helt år, hvis ikke ville hun avsløre alt om hvordan Rita var en uregistrert animagus (som er straffbart i trollmannsverdenen).

### ''[[Harry Potter og Føniksordenen]]''
Omtrent et år senere tvang Hermine Rita Slita å skrive et intervju om Harry, der Harry fortalte om hvordan Lord Voldemort returnerte til makten. Intervjuet ble publisert i avisa *[[Kleggen]]*.

Inntil da hadde nesten ingen av magikerne trodd på at Voldemort hadde kommet tilbake, på grunn av at magidepartementet hadde svertet Harry Potter til ingen trodde på det han sa. Artikkelen hjalp Harry og vennene hans; spesielt fordi Dolorosa Uffert forbød den fra Galtvort, noe som resulterte i at *alle* ved Skolen leste den.

### ''[[Harry Potter og Halvblodsprinsen]]''
I den sjette boken blir Rita så vidt sett under Humlesnurrs begravelse, der hun gjør notater.

### Harry Potter og Dødstalismanene
Der skriver Rita boken *Albus Humlesnurrs liv og løgner*.

### Navnet
På engelsk er Rita Slitas navn *Rita Skeeter*. «Skeeter» er slang for mygg, i tillegg til å være en referanse til at hun er slitsom av natur. Det norske navnet «Slita» spiller også helt klart på at hun er slitsom.

## Svinton Slipprush
Svinton Slipprush er konduktør på Fnattbussen, og opptrer for første gang i Harry Potter og Fangen fra Azkaban. Svinton ble i Harry Potter og Halvblodsprinsen anklaget for dødseterhandlinger, og satt i Azkaban. Svinton har brun-svart hår, brune øyne, gule tenner, grå, utslitte klær og ikke minst en bataljon av kviser. Han er med på jakten etter Harry Potter da han skal flytte fra Hekkveien 4 til Hiet, han er da under *Befalius-forbandelsen*.

## Tobias Slur

Tobias Slur er far til Severus Slur, og har vært eller er gift med Ellinor Prinz. Hans identitet som gomp ble avslørt i den sjette boken, *[[Harry Potter og Halvblodsprinsen]]*.

I den femte boken, *[[Harry Potter og Føniksordenen]]*, ser Harry Potter tilfeldigvis en del av Severus Slurs minne der Severus sitter og gråter i et hjørne mens hans ser på at foreldrene skriker til hverandre. Hans far blir fremstilt som en mann med kort lunte og krokete nese.

Giftemålet mellom Tobias og Ellinor er et eksempel på et «halvblods» giftemål. Oppfatningen av at halvblods magikere er «dårligere» enn fullblods er en normal fordom i den magiske verdenen.

### Tobias Slurs familie


```
[[Tobias Slur]] = [[Ellinor Prinz]] (F)
            |
       [[Severus Slur]] (H)
```

**F**: Fullblods**H**: Halvblods

## Claudio Miranda
Miranda var overhode for sin fullblodsfamilie i Wiltshirelevde helt til 1996. For tiden lever han i fengselet Azkaban. Det amerikanske bladet Forbes har Miranda på tolvteplass over mest velstående fiktive personer.

## Viktor Krumm

Viktor Krumm er speider for det bulgarske rumpeldunklaget. Han ble sett på som et talent av mange, og ble med i den internasjonale rumpeldunkserien allerede mens han gikk på magikserskolen Durmstrang.

Krumm og noen av hans medstudenter reiste til Galtvort for å melde seg på som kandidater til tretrollmannsturneringen. Krumm ble utvalgt som representant for Durmstrang. Han ble ofte sett på med mistenksomme øyne på grunn av Durmstrangs rykte om å undervise i mørk magi, men også med beundrende øyne på grunn av hans evner og utseende (spesielt fra fnisende jenter på Galtvorts bibliotek).

Krumms tryllestav er laget av agnbøk og har en kjerne av en drages hjertestreng. Den er 10,25 tommer lang, som tilsvarer 26 cm.

Under VM i rumpeldunk i 1994 spilte Krumm for Bulgaria i finalen mellom Bulgaria og Irland. Krumm fanget gullsnoppen, og avsluttet spillet, selv om Irland endte opp med å vinne kampen på poeng.

Viktor var forelsket i Hermine Grang, og dro stadig til biblioteket for å møte henne. Han hadde ikke mot til å uttrykke sine følelser før juleballet, da han inviterte Hermine som sitt følge. Ronny var rasende for at Hermine «menget seg med fienden». Han opptrådte som om han var sjalu på Krumm, og fra da av mislikte han ham. Karkaroff, rektoren ved Durmstrang, likte ikke gompefødte, og likte dermed heller ikke Krumm interesse for Hermine.

Krumm sa at han hadde «aldri følt slik for noen annen jente før». Under den andre oppgaven i tretrollmannsturneringen, var Hermine hans mest verdsatte ting, og Krumm måtte hente henne fra dypet av innsjøen ved Galtvort.

Rita Slita, som ønsket hevn for at Hermine hadde kalt henne fæle ting, diktet opp en historie for Heks og Hør der hun påsto at hun lekte med både Krumm og Harrys følelser. Harry ble lei av å fortelle andre at Hermine ikke var kjæresten hans.

Mot slutten av *[[Harry Potter og Ildbegeret]]* dro Krumm tilbake til Durmstrang ombord i båten deres. Han opptrådte ikke personlig i den femte boken, men Hermine fortalte at hun skrev brev til ham det året.

Krumms foreldre opptrår såvidt i kapitlet «Den tredje prøven» i *Harry Potter og Ildbegeret*. Viktor ser ut til å ha arvet sin mors mørke hår og sin fars krokete nese.

I filmene blir han spilt av skuespilleren Stanislav Janevski fra Bulgaria.

## Xenofilius Lunekjær

Xenofilius Lunekjær er journalist av bladet *Kleggen*, og han blir etter hvert den eneste som forteller sannheten om Harry. Siden blir han introdusert i bok syv, hvor han og datteren Lulla er gjester i Rulle Wiltersen og Fleur Delacours bryllup. Der blir han mistenkt for å ha et mørkt merke på tøyet sitt. Men etter hvert kommer det frem at det er merket for Dødstalismanene. Xenofilius bor sammen med datteren Lulla i et høyt slott i nærheten av familien Wiltersen.

## Peverell-brødrene
Peverell-brødrene er tre figurer fra boken Harry Potter og dødstalismanene. Historien om de tre brødrene er fra eventyrboken *[[Skalden Skurres Historier]]* (Engelsk: *The Tales of Beedle The Bard*) av J.K. Rowling.

Brødrene heter Antiokia, Kadmos og Ignouts Peverell. De ble født på begynnelsen 1200-tallet, men eksakte fødsels- og dødsdatoer er ukjent. De var kjent som tre kunnskaprike menn med usedvanlige kunnskaper omkring magi.

### Talismanene
Talismanene besto av tre objekter: Staven, steinen og kappen, som tilsammen utgjør Dødstalismanene.

Den som eier alle Dødstalismanene blir sett på som Dødens mester. Dette er noe mange trollmenn ønsker.

;Antiokia
Antiokia var den eldste broren, og ifølge historien var det han som mottok Oldstaven. Han ble beskrevet som en krigersk, hensynsløs og egoistisk person, som var grunnen til at han led en tidlig død. Etter at han døde gikk staven fra hånd til hånd. Myten forteller at hver gang staven fikk en ny eier, endte den forrige opp død. Dette gjør staven til historiens blodigste talisman.

;Kadmos
Kadmos var den mellomste broren. Ifølge historien var han en arrogant mann, og ba derfor om en stein, «oppstandelsessteinen», som kunne bringe døde tilbake. Det var for å vise Døden at han hadde beseiret den. Etter hans død var det lenge ukjent hvor oppstandelsessteinen var. Det var få som trodde at denne talismanen fantes, og dermed få som lette etter den.

;Ignotus
Ignotus var den yngste broren. Han ble beskrevet som en ydmyk mann og den smarteste av de tre brødrene. Han ba om en gave som var praktisk og lur for å  lure Døden en gang til. Ignouts var den eneste av brødrene som stiftet familie og levde til han var en gammel mann. Usynlighetskappen var dermed den eneste talismanen som kunne gå i arv fra far til sønn. Denne talismanen var lett å spore, siden man bare kunne følge slektslinjen. Til slutt endte kappen opp hos Harry Potter, som arvet den av sin far.

I eventyret står det at de fikk talismanene av Døden, men siden brødrene var svært begavede, er det mer sannsynlig at de skapte objektene selv. De lagde dem for å bli mektigere enn de andre i trollmannssamfunnet, og for å hevde sin rang.

Eventyret om dem var derimot oppdiktet for å underholde unge hekser og trollmenn.

## Bertha Jorkins
Bertha Jorkins er en karakter i Harry Potter. Der var hun en britisk heks og jobbet i departementet. Hun ble drept av Voldemort. Hun levde fra enten 1953 eller 1958. Hun døde i 1994.
## Se også
*Spøkelser ved Galtvort høyere skole for hekseri og trolldom
*Grunnleggerne av Galtvort høyere skole for hekseri og trolldom
*Portretter ved Galtvort høyere skole for hekseri og trolldom
*Ansatte ved Galtvort høyere skole for hekseri og trolldom
*Ansatte ved Magidepartementet
*Ansatte og elever ved Beauxbaton
*Medlemmer av Føniksordenen
*Dødsetere i Harry Potter-bøkene
*Dødseter
*Familien Potter
*Familien Dumling
*Familien Malfang
*Familien Wiltersen
*Elever i Griffing
*Elever i Håsblås
*Elever i Smygard
*Elever i Ravnklo